Modifikácia prílohy III finančných memoránd ISPA s ohľadom na implementáciu Nariadenia Rady Európskeho spoločenstva č. 2500/2001

Materiál Modifikácia prílohy III finančných memoránd ISPA s ohľadom na implementáciu Nariadenia Rady Európskeho spoločenstva č. 2500/2001 je reakciou na schválenú zmenu nariadenia ES, ktorá vstúpila do platnosti dňa 30. decembra 2001.

Článok 12/3 Nariadenia Rady č. 2500/2001 modifikuje Nariadenie Rady č. 1267/1999 (Nariadenie ISPA) tým, že do článku 7 Nariadenia Rady č. 1267/1999 vkladá nový paragraf, ktorý rozširuje oprávnenie zúčastňovať sa výberových konaní a uzatvárať zmluvy aj pre fyzické a právnické osoby krajín Cyprus, Malta a Turecko za rovnakých podmienok, ako sú stanovené pre členské štáty EÚ a krajiny prijímajúce finančnú pomoc.

Pôvodné znenie časti finančného memoranda, ktorej sa táto úprava týka:

Časť XI
Transparentnosť v udeľovaní kontraktov

(1)	Postup, podľa ktorého sa bude postupovať pri prideľovaní kontraktu na práce, dodávky alebo služby, bude rešpektovať kľúčové zásady obsiahnuté v hlave IX finančného nariadenia platného pre všeobecný rozpočet Európskej únie.

(2)	(a)	Účasť v tendroch bude otvorená za rovnakých podmienok pre všetky fyzické a právnické osoby spadajúce pod aplikáciu Zmluvy a pre všetky fyzické a právnické osoby v prijímajúcich krajinách ISPA.

		Špecifikácie budú preto vyžadovať, aby účastníci tendrov uviedli svoju štátnu príslušnosť a prezentovali podklady bežne prijateľné podľa ich vlastného zákona.

	(b)	V náležite odôvodnených prípadoch, ako je napríklad spolufinancovanie s medzinárodnými finančnými inštitúciami a po včasnom preskúmaní riadiacim výborom ISPA, môže Komisia umožniť štátnym príslušníkom tretích krajín zúčastniť sa tendrov na kontrakty.

(3)	(a)	Prijímajúce krajiny prijmú potrebné opatrenia na zaručenie čo najširšej účasti. S týmto cieľom a v prípadoch, kedy to bude vyžadovať hodnota kontraktov, zabezpečia vopred zverejnenie pozvania na účasť v tendri v Úradnom vestníku Európskych spoločenstiev a v úradnom vestníku v prijímajúcej krajine.

	(b)	Odstránia tiež akúkoľvek diskriminačnú prax alebo technické špecifikácie, ktoré môžu znemožniť širokú účasť za rovnakých podmienok pre všetky fyzické alebo právnické osoby členských štátov a prijímajúcich krajín.

	(c)	Okrem toho tieto informácie musia byť transparentnou formou uverejnené na internete.

(4)	Podrobný postup na uskutočňovanie tendrov a kontraktov je zakotvený v príručke Decentralised Implementation System (DIS – decentralizovaný realizačný systém) zavedenej pre programy Phare.

Upravené znenie časti finančného memoranda, pričom nový text je podčiarknutý:

Časť XI
Transparentnosť v udeľovaní kontraktov

(1)	Postup, podľa ktorého sa bude postupovať pri prideľovaní kontraktu na práce, dodávky alebo služby, bude rešpektovať kľúčové zásady obsiahnuté v hlave IX finančného nariadenia platného pre všeobecný rozpočet Európskej únie.

(2)	(a)	Účasť v tendroch bude otvorená za rovnakých podmienok pre všetky fyzické a právnické osoby spadajúce pod aplikáciu Zmluvy a pre všetky fyzické a právnické osoby v prijímajúcich krajinách ISPA a z krajín Cyprus, Malta a Turecko.

		Špecifikácie budú preto vyžadovať, aby účastníci tendrov uviedli svoju štátnu príslušnosť a prezentovali podklady bežne prijateľné podľa ich vlastného zákona.

	(b)	V náležite odôvodnených prípadoch, ako je napríklad spolufinancovanie s medzinárodnými finančnými inštitúciami a po včasnom preskúmaní riadiacim výborom ISPA, môže Komisia umožniť štátnym príslušníkom tretích krajín zúčastniť sa tendrov na kontrakty.

(3)	(a)	Prijímajúce krajiny prijmú potrebné opatrenia na zaručenie čo najširšej účasti. S týmto cieľom a v prípadoch, kedy to bude vyžadovať hodnota kontraktov, zabezpečia vopred zverejnenie pozvania na účasť v tendri v Úradnom vestníku Európskych spoločenstiev a v úradnom vestníku v prijímajúcej krajine.

	(b)	Odstránia tiež akúkoľvek diskriminačnú prax alebo technické špecifikácie, ktoré môžu znemožniť širokú účasť za rovnakých podmienok pre všetky fyzické alebo právnické osoby členských štátov a prijímajúcich krajín.

	(c)	Okrem toho tieto informácie musia byť transparentnou formou uverejnené na internete.

(4)	Podrobný postup na uskutočňovanie tendrov a kontraktov je zakotvený v príručke Decentralised Implementation System (DIS – decentralizovaný realizačný systém) zavedenej pre programy Phare.